Hartaanval toe onskuldige ná 23 jaar vrygelaat word | Maroela Media
Hartaanval toe onskuldige ná 23 jaar vrygelaat word
David Ranta van New York, Amerika, wat meer as twee dekades lank tronkstraf uitgedien het vir 'n misdaad wat hy nie gepleeg het nie, het 'n hartaanval gehad die dag ná sy vrylating.
Ranta (58) is tot 37 jaar tronkstraf gevonnis nadat hy in 1991 aan die moord van 'n Joodse rabbi, Chaskel Werzberger, skuldig bevind is. Werzberger is tydens 'n rooftog by sy juwelierswarewinkel doodgeskiet. Ranta het volgehou hy is onskuldig en is Donderdag ná 23 jaar vrygelaat.
"Ranta het laat Vrydagmiddag 'n hartaanval gehad," het Pierre Sussman, Ranta se prokureur, aan CNN gesê. "Ek is bly om te kan berig dat hy gestabiliseer is en in die kardiale intensiewesorg-eenheid by 'n hospitaal behandel word," het Sussman gesê.
Ranta is vrygelaat nadat die staatsaanklaer se kantoor in Brooklyn aangekondig het dat 'n interne ondersoek bewyse opgespoor het wat tydens sy hofsaak nie beskikbaar was nie. Dié bewyse het hom van alle skuld vrygespreek.
Ranta het net ná sy vrylating aan koerante gesê hy is oorstelp van vreugde.
New York onskuldig
Ouma het verkragters nou al 4 keer afgeweer
David hulle het jou lewe gesteel!!!! Hoop jy dagvaar groot!!! Jy sal nooit weer vry wees van die wandaad!!!